छह महीने से ज्यादा समय तक इन नमूनों ने चैनल के मालिक और प्रबंधन को बेवकूफ बनाया। मोटी सैलरी उठाई और उन्हें भ्रम में रखा, कि बहुत जल्द चैनल ऑन एयर होगा। लेकिन डमरू बजाने से हारमोनियम की आवाज नहीं निकलती और ना ही फूंक मारने से हेलिकॉप्टर उड़ा करते हैं। वो वादे, वादे ही रह गए। राजेंद्र प्रसाद मिश्रा उर्फ आरपीएम जी को जब यहां लाया गया, तो उन्होंने मेहनती और काबिल लोगों की टीम खड़ी की। उनकी कोशिशों और संकल्प का ही नतीजा था, कि जिस जगह का आउटपुट दिन भर में चार पैकेज नहीं बनवा पा रहा था, वो चैनल डेढ़ महीने में ऑन एयर हुआ। आज हालात ये हैं, कि नए चैनलों में सबसे तेजी के साथ आगे बढ़ रहा है, श्री न्यूज। यूपी, उत्तराखंड और हिमाचल के सभी जिलों में इसका प्रसारण हो रहा है। कई प्रदेशों में ब्यूरो ऑफिस बनाए गए हैं, चैनल को विज्ञापन भी खूब मिल रहे हैं।